Manastir Reževići

Manastir Reževići je manastir Srpske pravoslavne crkve iz 13. vijeka i pripada Mitropoliji crnogorsko-primorskoj. Manastirski hram sagradio je Stefan Prvovenčani i posvećen je Uspenju Presvete Bogorodice. Drugi hram po predanju izgradio je car Dušan i posvećen je Svetom Stefanu. Sredinom XVI vijeka, obe hrama su opljaškana i razorena. 1714. godine u manastir dolazi proiguman Maksim Kosijerevac, iz manastira Kosijereva, koji je obnovio obe crkve i osnovao manastir. Njegov rad nastavio je Nikodim Vuković koji je 1770. godine podigao veću crkvu posvećenu Svetoj Trojici a koja je potpuno dovršena od strane jeromonaha Dimitrija Perazića 1814. godine. Stara crkva Uspenja građena je na svod, ima zvonik na preslicu sa jednim oknom. Unutrašnost je živopisana. Ikonostas je rad Aleksija Lazovića Bjelopoljca u srpsko-vizantijskom stilu prenesen je iz susjedne crkve Sv. Trojice. U crkvi je grobnica u kojoj su sahranjivani kaluđeri manastira do kraja 19. vijeka. Odmah do nje, nalazi se veća crkva Sv. Trojice koja je građena u obliku krsta, a ikonostas je rad paštrovskog slikara Marka Gregovića. Crkva ima veliki četvorougaoni zvonik koji je visok 24 metra i koji se završava zašiljenim krovom pokrivenim kamenim pločama. Bosanska vila (Dionisije Miković) je pisala o ovoj svetoj obitelji. Manastirske freske su oštećene jula 2016. godine polivanjem crvene farbe. Izvori Literatura Vanjske veze [1] [2]